Kivonat Jászberény Városi Önkormányzat Képviselő-testületének 2020. február 12-én megtartott ülésének jegyzőkönyvéből:

***Jászberény Városi Önkormányzat Képviselő-testületének***

***3/2020. (II. 13.) önkormányzati rendelete***

***az otthonteremtés önkormányzati támogatásáról szóló 20/2012. (IV. 12.) önkormányzati rendelet módosításáról***

Jászberény Városi Önkormányzat Képviselő-testülete az Alaptörvény 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 107. §-ában meghatározott feladatkörében eljárva a következőket rendeli el:

**1. §**

**Az otthonteremtés önkormányzati támogatásáról szóló 20/2012. (IV. 12.) önkormányzati rendelet (a továbbiakban: Ör.) 2. §-a az alábbi bekezdéssel egészül ki:**

***„(1a) Amennyiben a támogatott (1) bekezdésben megjelölt, foglalkoztatásra irányuló jogviszonya a munkáltató érdekkörébe eső okból szűnik meg, abban az esetben a támogatottnak lehetősége van arra, hogy más, ugyanabban a hiányszakmában és Jászberényben történő foglalkoztatásra irányuló jogviszony létesítésével tegyen eleget a támogatási szerződésben vállalt időtartamból még hátralévő időre.”***

**2. §**

**Az Ör. 2/A. § (3) bekezdése a következő mondattal egészül ki:**

*„(3) A támogatásban részesített munkavállalónak vállalnia kell a telek 2 éven belüli beépítését, valamint azt, hogy a támogatási szerződés megkötésétől számított 12 év elteltével a jászberényi székhelyű vagy telephelyű munkáltatónál fennálló foglalkoztatásra irányuló meglévő jogviszonya eléri a 120 hónapot. A támogatott minden év december 31. napjáig köteles a Jászberényben történő foglalkoztatásra irányuló meglévő jogviszonyának fennállását igazolni. Különös méltánylást érdemlő esetben a Polgármester a beépítési határidő egy alkalommal, legfeljebb 1 évvel történő meghosszabbítását engedélyezheti.* ***Amennyiben a támogatott foglalkoztatásra irányuló jogviszonya a munkáltató érdekkörébe eső okból szűnik meg, abban az esetben a támogatottnak lehetősége van arra, hogy más, jászberényi székhelyű vagy telephelyű munkáltatónál történő foglalkoztatásra irányuló jogviszony létesítésével tegyen eleget a támogatási szerződésben vállalt időtartamból még hátralévő időre****.”*

**3. §**

Ez a rendelet a kihirdetést követő napon lép hatályba.

**Kelt:** Jászberény Városi Önkormányzat Képviselő-testületének 2020. február 12-én tartott ülésén**.**

***Budai Lóránt s.k. Baloghné Dr. Seres Krisztina s.k.***

***polgármester jegyző***